

**резерват Увац д.о.о.**

****

**ПРОГРАМ ПОСЛОВАЊА ЗА 2021. ГОДИНУ**

**Нова Варош, децембар 2020. године**

САДРЖАЈ

1) ОПШТИ ПОДАЦИ О ДРУШТВУ....................................................................................................................4

-Статус, правна форма, делатност Друштва.............…………………………..........………..............................6

 [-Визија и мисија Друштва.....................................................................................................................................7](#_Toc373762808)

- Дугорочни и средњорични план пословне стратегије и развоја......................................................................7

-Организациона шема Друштва.............................................................................................................................8

-Имена директора, председника и чланова скупштине Друштва.......................................................................9

2) АНАЛИЗА ПОСЛОВАЊА У 2020. ГОДИНИ.................................................................................................9

-Процењени физички обим активности у 2020. години.....................................................................................9

-Биланс стања (Прилог 1), биланс успеха (Прилог 1а), извештај о токовима готовине (Прилог 1б)............14

-Анализа остварених индикатора пословања…………………………………………………………………..20

- Разлози одступања у односу на планиране индикаторе..................................................................................20

-Спроведене активности за унапређење процеса пословања.............................................................................21

-Спроведене активности у области корпоративног управљања........................................................................21

3)ЦИЉЕВИ И ПЛАНИРАНЕ АКТИВНОСТИ ЗА 2021. ГОДИНУ..................................................................21

-Циљеви Друштва...................................................................................................................................................21

-Кључне активности потребне за достизање циљева………………………………………………………….22

-Анализа тржишта, конкуренције ........................................................................................................................28

-Ризици у пословању……………………………………………………………………………………………..28

- План управљања ризицима.................................................................................................................................28

-Планирани индикатори пословања за 2021. годину (Прилог 2).......................................................................30

4)ПЛАНИРАНИ ИЗВОРИ ПРИХОДА И ПОЗИЦИЈЕ РАСХОДА ПО НАМЕНАМА...................................32

-Цене производа и услуга.......................................................................................................................................33

-Биланс стања (Прилог 3), биланс успеха (Прилог 3а), планирани токови готовине (Прилог 3б)…….........34

-Приходи из буџета Републике Србије (Прилог 4)..............................................................................................40

-Трошкови запослених (Прилог 5).........................................................................................................................43

5)ПЛАНИРАНИ НАЧИН РАСПОДЕЛЕ ДОБИТИ, ПЛАНИРАНИ НАЧИН ПОКРИЋА ГУБИТКА…........44

6)ПЛАН ЗАРАДА И ЗАПОШЉАВАЊА..............................................................................................................44

-Запослени по секторима (Прилог 6).....................................................................................................................44

-Квалификациона, старосна, полна и структура запослених према времену проведеном у радном

односу; квалификациона и полна структура председника и чланова скупштине (Прилог 7)..........................45

-Динамика запошљавања (Прилог 8).....................................................................................................................46

-Планирана средства за зараде (Прилог 9)............................................................................................................47

-Прилог 9а………………………………………………………………………………………………………….48

-Накнаде председнику и члановима скупштине (Прилог 10)..............................................................................49

7)КРЕДИТНА ЗАДУЖЕНОСТ...............................................................................................................................50

-Кредитна задуженост (Прилог 12).........................................................................................................................50

8)ПЛАНИРАНЕ НАБАВКЕ.....................................................................................................................................51

-Планирана финансијска средства за набавку добара, радова и услуга за 2021. годину (Прилог 13)..............53

9)ПЛАН ИНВЕСТИЦИЈА........................................................................................................................................53

10)СРЕДСТВА ЗА ПОСЕБНЕ НАМЕНЕ................................................................................................................54

-Средства за посебне намене (Прилог 15)...............................................................................................................54

|  |  |
| --- | --- |
| Пуно пословно име | Друштво са ограниченом одговорношћу ''Резерват Увац'',Трг војводе Петра Бојовића бр.3, 31320 Нова Варош |
| Оснивач | Влада Републике Србије |
| Седиште | Трг Војводе Петра Бојовића бр. 3, 31320 Нова Варош |
| Број запослених | 14 |
| Претежна делатност | 9104 - Делатност ботаничких и зоолошких вртова и заштита природних вредности |
| Датум оснивања | 2007. година |
| Бројеви рачуна у банкама | 200-2650710103943-98; 200-2650710105943-15;200-2650710104943-08 Банка поштанска штедионица205-188202-22; 205-188206-10;205-217762-97 Комерцијална банка АД |
| Рачун код управе за трезор | 840-206723-80 |
| ЈББК (јед. број буџетског корисника) | 82276 |
| Надлежно министарство | Министарство заштите животне средине |
| Матични број | 20236493 |
| ПИБ | 104781633 |
| В.Д. директора | Миљка Дучић |
| Председник Скупштине | Бранко Бјелић |
| Члан Скупштине | Фатма Факић |
| Члан Скупштине | Жељко Бјелић |

# УВОД

Програм пословања Друштва са ограниченом одговорношћу Резерват Увац из Нове Вароши за 2021. годину урађен је у складу са Законом о јавним предузећима („Службени гласник РС“, број 15/2016, 88/2019). Програм је сачињен у складу са Уредбом о утврђивању елемената годишњег програма пословања за 2021. годину, односно трогодишњег програма пословања за период 2021-2023. године јавних предузећа и других облика организовања који обављају делатност од општег интереса, коју је Влада усвојила 15. октобра 2020. године 05 Број:110-8035/2020.

Друштво са ограниченом одговорношћу Резерват Увац из Нове Вароши (У даљем тексту Друштво) приликом израде Програма пословања за 2021. годину (у даљем тексту: Програм) полази од основног управљачког акта Програма управљања Специјалним резерватом природе „Увац“, односно Дугорочног и средњорочног плана пословне стратегије и развоја за период 2019.-2028. године и од Плана управљања Специјалним резерватом природе „Увац“, за период од 2013. до 2022. године.

Програмом се утврђују конкретне активности, циљеви и задаци пословања Друштва у 2021.години, ради спровођења и унапређења основне делатности Друштва и стварања одговарајућих услова за организационо и кадровско оспособљавање запослених у функцији спровођења заштите и развоја природних и створених вредности Специјалног резервата природе „Увац“. Овим Програмом су утврђени и задаци из оквира других делатности које обавља Друштво ради унапређивања стања природних и створених вредности резервата.

Сви циљеви и задаци усклађени су са предвиђеним обимом финансијских средстава, као и материјалном претпоставком реализације постављених циљева и задатака.

1. **ОПШТИ ПОДАЦИ О ДРУШТВУ**

Друштво је основано одлуком Владе Републике Србије („Службени гласник РС“, број 110/06) у децембру 2006.године и управљач је над Специјалним резерватом природе Увац, као и корисник рибарског подручја Специјални резерват природе „Увац“.

Специјални резерват природе „Увац” стављен је под заштиту Уредбом Владе (Службени гласник РС, бр. 25/06 и 110/06) и установљен за заштићено природно добро од изузетног значаја. У члану 2. наведеног акта Владе утврђено је да се овај специјални резерват природе ставља под заштиту: „да би се очувао и размножио белоглави суп – ретка врста лешинара, да би се очувала станишта и побољшало стање других значајних врста птица, ловне дивљачи и осталог животињског света, да би се обезбедили услови за поновно насељавање биљака и животиња које су нестале са тог подручја, да би се сачувала и повећала разноврсност риба и оптималним уловом и коришћењем сачувала и повећала њихова бројност, да би се сачували разноврсност флоре, шумских и осталих биљних заједница, да би се сачувала рељефна и водена обележја и спелеолошке и друге вредности геонаслеђа, да би се очували и побољшали природни чиниоци животне средине, првенствено квалитет вода и земљишта, да би се очувала лепота и разноврсност предела и створили услови за одрживо коришћење и планско уређење заштићеног подручја у интересу науке, образовања, културе, рекреације и екотуризма”. Око резервата утврђена је заштитна зона која обухвата подручја слива реке Увац узводно од профила водне акумулације ''Радоиња''. Специјални резерват природе „Увац” обухвата подручје долине реке Увац између брда Лупоглав у међуречју Увца и Вапе и бране на акумулацији ''Радоиња'', као и делове долина притока Увца: поток Чајак, Вељушница, Ракоњски поток, Пурића поток, Рабренски поток, Секулића поток, Дубоки поток, Злошница, Волујачки поток, Марића река, Тисовица, Вршевина, Кладница. Специјални резерват природе ''Увац'' представља заштићено природно добро од изузетног значаја (I категорије), односно националног ранга вредности. Површина заштићеног подручја износи 7 543 хектара, од чега је 5 667 хектара у државној и друштвеној, а 1 876 хектара у приватној и другим облицима својине. Простире се на територији општина Нова Варош (5525ha) и Сјеница (2018ha). Око Специјалног резервата природе ''Увац'' одређена је заштитна зона на деловима територије општина Нова Варош, Сјеница, Пријепоље и Ивањица која обухвата простор око 1 130 km2. На заштићеном подручју установљен је режим заштите другог степена, сходно члану 35. Закона о заштити природе. У погледу обавеза управљања и старања, Специјални резерват природе „Увац” и заштитна зона чине јединствено заштићено природно добро, а послове управљања и старања организује и извршава Друштво са ограниченом одговорношћу „Резерват Увац” из Нове Вароши (са скраћеним пословним именом: Резерват Увац д.о.о.). На заштићеном подручју, поред Закона о заштити природе, примењују се и други закони и прописи који регулишу коришћење природних богатстава (шуме, воде, пољопривредно земљиште, минералне сировине, лов, риболов и др.), планирање и уређење простора и изградњу, саобраћај, заштиту културних добара, туризам, али само у делу и обиму у коме нису у супротности са циљевима заштите, односно режимима и мерама заштите. Око 75% површине подручја специјалног резервата природе је у државној својини, од чега 3744 ha, односно 50% укупне површине, представљају шуме и шумско земљиште којима газдује Јавно предузеће ''Србијашуме''.

Поред белоглавог супа, специјални резерват одликује изузетно разноврсна фауна птица са око 195 врста (белоглави суп, велики ронац, јастреб осичар, сури орао, орао змијар, сиви соко, прдавац, буљина, шумска сова, мала ушара, руси сврачак, црноврати, ћубасти и мали гњурац и др.). Због разноврсности и богатства орнитофауне, Специјални резерват природе ''Увац'' је уписан у Листу орнитолошки значајних европских подручја (IBA). Ихтиофауну чини 25 врста, сврстане у 9 фамилија, међу којима се истиче присуство салмонида (младица, поточна пастрмка). Садашњи састав ихтиозаједница настао је од изворних врста и врста које су унешене порибљавањима. Значајна је разноврсност фауне сисара са 25 врста, од којих је 14 врста утврђено за природне реткости у Србији (шарени твор, обични пух, слепо куче, видра, ласица, велики, мали и јужни потковичар и др.), а десетак врста се налази на меродавним међународним листама са различитим статусом угрожености (рис, видра, медвед, вук, велики и мали потковичар). Разноврсна флора је представљена са преко 500 врста виших биљака, од чега је већи број ендемичних, ретких, лековитих, јестивих и у другом погледу значајних зељастих и дрвенастих биљака, са око 15 биљних заједница и разноврсним лишћарским, мешовитим и чистим четинарским шумама. Шумске заједнице су посебно у сливу Дубоког потока и међуречју Увца и Тисовице, као и у долини Тисовице заступљене добро очуваним фрагментима високих састојина букве, смрче и јеле, или чистим састојинама смрче. Разноврсни, репрезентативни и атрактивни елементи рељефа, изражени првенствено кроз специфичну орнаментику кречњачких литица у клисурастим деоницама речних долина и серијом укљештених меандара Увца код Молитве и Радоиње и, посебно, кроз бројне облике и појаве флувиокрашког (суве, слепе и висеће долине, увале, извори и врела) и крашког рељефа (вртаче, пећине и крашке јаме). На подручју се налазе три велика и морфогенетски, палеонтолошки, хидролошки и биолошки изузетно занимљива спелеолошка објекта (Ушачка, Тубића и Баждарска пећина), међу којима се истиче Ушачка пећина са 4 улаза и сплетом канала укупне дужине 6185 m, што је чини највећим истраженим спелеолошким објектом у Србији.Чисте воде у бројним потоцима и изворима, као и велика водена маса респективног квалитета у акумулацијама представљају активна и потенцијална изворишта водоснабдевања регионалног значаја. Присутна су археолошка налазишта, као и споменици културног наслеђа.

**Делатност Друштва**

У оквиру „Делатности ботаничких и зоолошких вртова и заштите природних вредности (шифра делатности 9104)“, делатност Друштва од општег интереса је управљање специјалним резерватом природе. Друштво обавља послове: спречавање активности које могу нарушити основна обележја и друга својства специјалног резервата природе „Увац“, врши заштиту станишта, побољшава стање других значајних врста птица, ловне дивљачи и осталог животињског света. Наведене активности се спроводе да би се сачувала: разноврсност флоре, шумских и осталих биљних заједница, рељефна и водна обележја и спелеолошке и друге вредности геонаслеђа, као и да би се очували и побољшали природни чиниоци животне средине, првенствено квалитет вода и земљишта.

Осим претежне делатности, Друштво обавља и следеће делатности: 5030- Превоз путника унутрашњим пловним путевима, 5040- Превоз терета унутрашњим пловним путевима, 5222- Услужне делатности у водном саобраћају.

# Визија и мисија Друштва

Специјални резерват природе ''Увац'' се налази у југозападној Србији, простире се на територијама општина Нова Варош и Сјеница, и покрива површину од 7.543 хектара. Резерват чине три вештачкe хидроакумулације: Увачка, Златарска и Радоињска са непосредном околином.

Резерват Увац д.о.о. је основано ради управљања Специјалним резерватом природе ''Увац''. Друштво управља Резерватом и обезбеђује одрживи развој његових природних и стечених вредности, биодиверзитета и спроводи мере од интереса за локално становништво, у складу са његовим расположивим потенцијалима. Природне и културне вредности простора и специфичности традиционалног начина живота и економије локалног становништва основа су развоја савремених метода ширења свести о наслеђеним вредностима, потреби њихове заштите, те уградњи додатне вредности у локалне производе и услуге.

Резерват Увац д.о.о. је генератор активности заштите и унапређења Специјалног резервата природе ''Увац''. Професионално организовано, стратешким циљевима од најширег интереса мотивисано, Друштво, у партнерству са локалним становништвом, локалним самоуправама, организацијама и институцијама одговорно и ефикасно у пракси примењује и даје кључни допринос очувању, развоју и промоцији природних и културних вредности Специјалног резервата природе ''Увац'' и његовом позиционирању међу најзначајнија природна и културна добра на Балкану и у Европи.

#  Дугорочни и средњорочни план пословне стратегије и развоја

Скупштина Резерват Увац д.о.о. је донела Дугорочни и средњорочни план пословне стратегије и развоја Друштва с ограниченом одговорношћу “Резетват Увац “ за период 2019.-2028. На исти је Влада дала сагласност Решењем 05 Број : 023-12661/2019 од 20. децембра 2019. године.

# Организациона шема Друштва

**ПОМОЋНИ РАДИНИК**

**РИБОЧУВАР**

**КООРДИНАТОР РИБОЧУВАРСКЕ СЛУЖБЕ**

**ЧУВАР ЗАШТИЋЕНОГ ПОДРУЧЈА**

**КООРДИНАТОР ЗА ПОСЛОВЕ ТУРИЗМА**

**УПРАВНИК РИБАРСКОГ ПОДРУЧЈА**

**РУКОВОДИЛАЦ**

**ЧУВАРСКЕ**

**СЛУЖБЕ**

**УПРАВНИК**

**РЕЗЕРВАТА**

**СЕКРЕТАР**

**КЊИГОВОЂА**

**САВЕТНИК ЗА НОРМ.-ПРАВНЕ ПОСЛОВЕ**

**РУКОВОДИЛАЦ**

**ПРОЈЕКАТА**

**ДИРЕКТОР**

**СКУПШТИНА**

**КООРДИНАТОР ЗА ВОЗНИ И ПЛОВНИ ПАРК И РАД ХРАНИЛИШТА**

**Органи предузећа**

 Органе предузећа чине:

* Скупштина:

 Председник, Бранко Бјелић,

 Закључак Владе 24 Број: 119-4274/2018 од 10. маја 2018. године.

 чланови: Фатма Факић,

 Закључак Владе 24 Број: 119-2361/2015 од 5. марта 2015. године и

 Жељко Бјелић,

 Закључак Владе 24 Број: 119-2122/2017 од 10. марта 2017. године.

* В.Д. директор: Миљка Дучић,

 Одлука Скупштине Резерват Увац д.о.о. , број 403/16 од 14. августа.2016. године.

На основу важећег Правилника о унутрашњој организацији и систематизацији, радна места у Друштву разврставају се у оквиру следећих сектора:

* сектор руковођења и управљања,
* сектор нормативно-правних и књиговодствено-рачуноводствених послова и
* сектор заштите и надзора.

Сектори имају утврђен број извршилаца, при чему је комплетна организациона структура сектора постављена хијерархијски - рад свих сектора координира и надзире директор Друштва.

# АНАЛИЗА ПОСЛОВАЊА У 2020. ГОДИНИ

У 2020. години планиране су и спроведене активности, које проистичу из Плана управљања Специјалним резерватом природе „Увац“ 2013. - 2022. као и других законских и интерних управљачких аката. Основне групе спроведених активности су:

* ЧУВАЊЕ;
* ОДРЖАВАЊЕ;
* ОБЕЛЕЖАВАЊЕ ЗАШТИЋЕНОГ ПОДРУЧЈА.

**Процењени физички обим активности у 2020. години**

**Чување заштићеног подручја**

Основни циљеви заштите, очувања, унапређења и одрживог коришћења заштићеног подручја Специјалног резервата природе ''Увац'' је очување и даље снажење популације белоглавог супа.

Основна активност стараоца је прихрана колоније белоглавог супа. Прихрана се организује сакупљањем, планским довожењем и одлагањем лешева угинулих домаћих животиња, кланичног отпада и месног конфиската (споредни производи животињског порекла) на местима одређеним, уређеним и заштићеним за те намене, односно ''хранилиштима''. На хранилиштима се окупљају и друге (лешинарске) врсте птица, али и неке врсте сисара, попут вука, лисице и медведа. У току 2020. године на ''главно'' хранилиште ''Манастирина'' и помоћно ''зимско'' хранилиште ''Бучје'' (оба на територији Општине Нова Варош), изнето је више од 300 тона хране за белоглаве супове и друге некрофаге врсте.

Резерват Увац д.о.о. има уговоре са месним индустријама и кланицама. По истим, испоручилац (месна индустрија, кланица) је у обавези да врши категоризацију споредних производа животињског порекла и транспорт на хранилиште. Резерват Увац д.о.о. уредно води евиденцију о изнетој храни на хранилиште.

Резерват Увац д.о.о. има закључен уговор о пословно – техничкој сарадњи са Ветеринарском установом ''Напредак'' из Ћуприје. Предмет овог уговора је уређење међусобних односа двеју уговорних страна у обављању послова организованог сакупљања, превоза, прераде и уништавања отпадака животињског порекла и угинулих животиња, сходно одредбама чланова 117., 135. и 136. Закона о ветеринарству (''Службени гласник РС'', број 91/2005). Ветеринарска установа ''Напредак'' је по овом уговору обавезна да од Резерват Увац д.о.о. преузима целокупну количину споредних производа животињског порекла, и да исте превезе (камионима за специјалне намене) до свог погона у Ћуприји ради прераде, односно спаљивања, а све наведено сходно важећим ветеринарско – санитарним прописима. Резерват Увац д.о.о. Ветеринарској установи ''Напредак'' плаћа за ову услугу.

Хладњача за лагеровање хране за орлове чија запремина износи 16 m3 је у функцији тако да у сваком тренутку имамо довољну количину хране. Стручњаци Завода за заштиту природе Србије и Биолошког института су неподељеног мишљења у оцени да су редовна исхрана, мир, као и заштита од тровања, кључни позитивни фактори у повећању броја гнездећих парова, као и јединки у целини.

Појачаним чуварским надзором у време гнежђења, излегања и полетања младунаца, као и успостављањем система електронског видео надзора на појединим локацијама, обезбеђена је ефикасна заштита белоглавог супа у периоду репродукције и одгајања подмлатка.

Током 2020. године у жичаним кавезима за смештај повређених птица збринуте су, на кратак временски период, јединке белоглавoг супа. Углавном су то младунаци који су приликом полетања упали у воду а које су пронашли чувари заштићеног подручја, као и птице које нису биле у могућности за самосталан живот у природи услед повреда крила или витаминских недостатака. О овоме су благовремено обавештене све надлежне институције, укључујући Завод за заштиту природе Србије, по чијим инструкцијама смо даље поступали. Најчешће је редослед потеза био одвожење птице у Ветеринарску ординацију *Др Шојић* у Чачку (а која има потписан уговор о сарадњи са Заводом за заштиту природе Србије), где се птици указује прва помоћ, и потом упућује на даље лечење, најчешће у прихватилиште за птице које се налази у зоолошком врту на Палићу, или се птица пушта у природу.

У летњим месецима 2020. године, било је узнемиравања младунаца белоглавог супа од стране несавесних управљача хеликоптерима. Наиме, у неколико наврата хеликоптери су надлетали кањон Увца и литице на којима су супови настањени, у веома ниском лету. Том приликом неколико младунаца је упало у језеро. Чуварска служба је птице сместила у волијеру. Након опоравка, младунци су 05. септембра враћени у природу, чиме је и симболично обележен Дан лешинара (због пандемије изазване вирусом COVID 19).

 Крајем августа месеца десио се још један немио догађај. У непосредној близини волијера пронађена је рањена јединка сурог орла. Након ветеринарског прегледа уз консултације са орнитолозима из Завода за заштиту природе, одлучено је да се птица транспортује на лечење у Бео зоо врт. У току транспорта, птица је угинула. Против НН починиоца поднета је кривична пријава.

У непосредном контакту са месним становништвом у континуитету се врши едукација у циљу сузбијања штетних појава попут тровања и других радњи које угрожавају заштићене врсте лешинара и других птица, као и ситне и крупне дивљачи. Посебна пажња обраћена је разговору са члановима ловачких удружења и управницима ловишта, као и са сеоским домаћинствима чија су стада (евентуално) угрожена од напада вукова. Скренута је пажња на штетне последице тровања и казнене мере које очекују починиоце.

И у 2020. години настављена је дугогодишња сарадња са Заводом за заштиту природе Србије и Институтом за биолошка истраживања ''Синиша Станковић'' у вези вршења мониторинга гнездећих парова и маркирања младунаца на Увцу.

У сарадњи са Институтом за биолошка истраживања ''Синиша Станковић'', који је носилац пројекта маркирања белоглавих супова у Специјалном резервату природе “Увац“, обележено је 323 јединки белоглавог супа. У току маркирања са стручњацима Института урађен је коначни мониторинг гнезда који је потврдио очекивања током јануарског мониторинга.

 Наведени резултати указују да је колонија на Увцу (скупа са колонијом у Милешевци) стабилна, и да је Увац најзначајнији локалитет за супове на целом простору Балканског полуострва.

**Одржавање, праћење стања и унапређење природних и створених вредности**

Још од момента раздвајања двеју служби (април 2017. год.) дошло је до проблема у организацији рада. Појавио се проблем у недостатку запослених чувара природе, а и рибочувара (најмање по два запослена чувара у свакој од ове две службе).

Програмом пословања за 2020. годину планирано је запошљавање три лица (једно лице за обављање послова управника резервата, два лица за послове рибочувара).

Крајем марта месеца 2020. године, једном лицу је истекао Уговор на одређено време. Са истим лицем потписао се нови Уговор на одређено време, у складу са Законом о начину одређивања максималног броја запослених у јавном сектору (''Сл. гласник РС'', бр. 68/15 и 81/16 – УС). Лице поседује лиценцу за чувара, а због ванредне ситуације, његово ангажовање нам је било неопходно.

Почетком јула месеца лице које је било у радном односу на неодређено време (чувар природе), раскинуло је Уговор о раду.

Један запослени има више од 65 година и њему је, због новонастале ситуације-ванредно стање, било ограничено кретање. Још три чувара су старија од 60 година и са утврђеним хроничним обољењима, па је и њихово ангажовање на послу сведено на минимум, тј. прилагођено новим околностима.

Недостатак запослених чувара делимично је коригован тако што су у периоду највећег притиска на заштићено подручје прековремено ангажовани већ запослени чувари као и три лица која су ангажована Уговором о привременим и повременим пословима, а након добијених сагласности.

На крају 2020. године у Резерват Увац д.о.о. је запослено четрнаест лица. У служби надзора запослено је девет лица. Чуварску службу обавља шест чувара заштићеног подручја и два рибочувара. Чуварски надзор организује и спроводи запослени управник рибарског подручја/руководилац чуварске службе. У Резерват Увац д.о.о. су запослена и следећа лица у администрацији, односно управи: В.Д. директора, саветник за нормативно-правне послове, књиговођа, секретар и један помоћни радник.

Чуварски надзор се организује и уз помоћ волонтера (најчешће када се чува мрест салмонидних врста риба), као и уз помоћ припадника Полицијске станице Нова Варош и Сјеница, по потреби.

Резерват Увац д.о.о. је и током 2020. године аплицирао на конкурс који је расписала Национална служба за запошљавање, чији је партнер Општинска управа Нова Варош, а односи се на Јавне радове. Ангажовано је седам лица по Уговору о привремено повременим пословима, а основни њихови послови су чишћење заштићеног подручја, непосредне околине и прилазних путева и уређење пешачких стаза на подручју Специјалног резервата природе ''Увац''. Радници ангажовани на јавним радовима су чистила сва три Увачка језера (Увачко, Златарско и Радоињско), као и реке и потоке који се у иста уливају. Такође, радници су радили и на прављењу и постављању путоказа дуж пешачких стаза. Радили су и на чишћењу службених просторија Резерват Увац д.о.о., околине истих, чистили су по потреби и Визиторски центар на Кокином Броду, хладњачу за дубинско замрзавање хране лешинарима, као и бројне друге послове.

Задатак одржавања комплетног заштићеног подручја (и непосредне околине истог, превасходно прилазних путева) и брига о чистоћи и уређености заштићеног подручја представља сталну обавезу Резерват Увац д.о.о.

У току целе године у акцијама чишћења учешће су узимали сви запослени у Резерват Увац д.о.о., радници ангажовани Уговором о привременим и повременим пословима, радници ангажовани преко јавних радова,љубитељи природе, рекреативни риболовци, поједини пружаоци услуга вожњи Увачким (Сјеничким) језером, као и Удружење Србија за младе.

Резерват Увац д.о.о. располаже са дотрајалим и израубованим возним парком који често изискује поправљање, набавку делова и ангажовање ауто механичара. Како су возила стално у покрету значајна средства се издвајају и за набавку и замену пнеуматика.

Резерват Увац д.о.о. за потребе рада поседује и пловне објекте, од којих пет служи за превоз путника воденим саобраћајем. У летњој сезони, пловила и мотори трпе велико оптерећење и изискују значајна средства за амортизацију. Током 2020. године једна од највећих ставки у трошковима предузећа је одржавање возног и пловног парка као и регистрација истих. На два ванбродска мотора која покрећу патролне чамци рађени су велики сервиси а на осталим моторима текуће одржавање.

Од стране Завода за заштиту природе Србије, решењем 03 број 0198-1033/2, а које је потврдило и ресорно министарство другостепеним решењем број: 353-03-01196/2020-10, наложено је да се мотори са унутрашњим сагоревањем замене електричним моторима.

Управљач Резерват Увац д.о.о. је током 2020. године планирао набавку три нова бензинска ванбродска теретна мотора 9.9 ks. Међутим, по добијању горе поменутих решења потребно је претходно планиране активности изменити и извршити набавку мотора на електропогон.

У току је испитивање тржишта за реализацију набавке два електромотора уместо планирана два ванбродска мотора са унутрашњим сагоревањем.

Крајем 2020. године набављено је теренско возило за потребе рада чуварске службе.

Извршена је набавка униформи за чуваре природе, рибочуваре и остало особље.

Крајем 2021.године набављена је монтажна кућица за чуваре.

**Обележавање заштићеног подручја**

У оквиру задатка на обележавању заштићеног подручја, као обавеза управљача и у 2020. години спроведено је одржавање статусних табли и обнављање граничних ознака Специјалног резервата природе „Увац“ и Рибарског подручја Специјалног резервата природе „Увац“. Обновљене су дотрајале и избледеле табле на већ постојећим локацијама,а на неким местима постављене су нове табле упозорења, обавештења и забрана и дуж пешачких стаза а у складу са актом о заштити и Правилником о унутрашњем реду и чуварској служби. Ове активности реализоване су уз помоћ лица ангажованих преко Националне службе за запошљавање.

 Реализација планираних научно истраживачких активности календарски се поклопила са ванредним стањем које настало услед епидемије COVID 19, тако да није било могуће планирано и остварити.

У 2020. години реализовани пројекти из области научно истраживачког рада су мониторинг риба, маркирање и мониторинг белоглавих супова.

**Промоција вредности заштићеног подручја**

Када је у питању приказивање вредности резервата, као и његова интерпретација и промоција, у 2020.години су спроведене следеће активности:

 - медијско приказивање (дневне новине, часописи, магазини, радио, телевизија, интернет портали..) резултата на очувању и унапређењу стања заштићеног подручја, његовог коришћења, као и проблема и тешкоћа који прате заштиту,

 - пружање логистичке подршке разним продукцијским кућама за снимање популарних, едукативних, образовних и научних филмова,

* штампање проспеката, упутстава,

учешће на сајму туризма, екологије, локалним манифестацијама и др.

Резерват Увац д.о.о. се током 2020. године трудио да на што бољи начин прикаже основне вредности Специјалног резервата природе „Увац“, на темељима одрживог коришћења вредности заштићеног подручја, посебно афирмишући научно - истраживачки и образовни рад, као и рекреативни и еколошки приступ развоју туризма.

Такође, штампали смо улазнице за посетиоце, са атрактивним фотографијама на ''предњој'' страни, и са основним режимима понашања у резервату на ''полеђини'' улазнице. Такође, штампали смо и дозволе за рекреативни риболов – исте је радио Завод за израду новчаница и кованог новца, који послује при Народној банци Србије.

Резерват Увац д.о.о. је плаћао закуп домена за интернет сајт: [www.uvac.org.rs](http://www.uvac.org.rs). Представници Резерват Увац д.о.о. су у фебруару 2020. године посетили Сајам туризма у Београду.

**Сарадња**

 У оквиру активности сарадње, настављена је и унапређује се сарадња организацијама спортских и рекреативних риболоваца, односно са корисницима суседних рибарских подручја и заштичених подручја, сарадња са ловачким удружењима, али и сарадња са свим другим невладим организацијама које се баве питањима заштите и унапређења животне средине, одрживог развоја, обновљивих извора енергије, сеоског туризма и слично. Сарадници и у 2020. години били су: Фонд за заштиту птица грабљивица из Београда, Друштво за заштиту и проучавање птица Србије из Новог Сада, ''Чувари природе'' из Пожеге, Друштво љубитеља птица и природе ''Сове на опрезу'' из Чачка, Wild Serbia из Ваљева, Одбранимо реке Старе планине, Стара Рашка, итд.

  **Посебни послови и задаци**

 *Обележавање важних датума за заштиту животне средине*

Дан лешинара, 05.09.2020. године обележен је симболично, враћањем у природу две јединке белоглавог супа које су биле на опоравку у волијери. Због епидемиолошке ситуације друге активности везано за обележавање значајних датума нису одржане.

  





**Анализа остварених финансијских показатеља за 2020. годину**

Према физичком обиму пословања у току 2020. године, Друштво је испунило свој план активности готово у потпуности.

У току 2020. године продато је око 17.500 улазница у Специјални резерват природе „Увац“. Продате улазнице нису једнаке броју посетилаца заштићеном подручју, из разлога што не постоје улазни пунктови који се могу контролисати и тако вршити наплата сваком туристи. Улазнице у Ледену пећину нису биле у дитрибуцији јер због епидемије пећина није била отворена за посетиоце.

Број продатих дозвола за риболов је: 685 годишњих, 564 дневних и 155 вишедневних дозвола.

У 2020. години планиран је приход од 28.100.000,00 динара, а процена реализације за 2020. годину је 28.980.000,00 динара. Разлика у више оствареним приходима од 880.000,00 динара, настала је услед боље продаје дозвола за риболов.

Расходи који су планирани у 2020. години су у износу од 27.100.000,00 динара, а процена реализације за 2020. годину је 26.400.000,00 динара. Разлика расхода у планираним и процењеним износима је настала услед уштеда и рационализације пословања, али и због епидемиолошких мера.

У наредним табелама су представљени и конкретни финасијски показатељи који показују склад рада Друштва у смислу планираних финасијских токова и процене реализације истих на дан 31.12.2020. а извршених под крај новембра 2020.године.

Према процењеном Билансу стања Друштва за 2020. годину, уочена одступања између планираних и процењених остварених резултата су на позицији готовински еквиваленти и готовина. Разлог томе је примена Закона о накнадама за коришћење јавних добара корисницима заштићеног подручја се издају Решења а сав приход припада урављачу. Сваког тромесечја на текући рачун се сливало око три милиона динара од средстава накнада. Због епидемиолошке ситуације током 2020. године, нису реализоване све планиране активности.

Разлика процењених реализованих прихода и расхода показује пословни добитак који је виши од планираног. Друштво је остварило добитак из пословања у износу од 2.583.000,00 динара, што је више од планираног. У току су завршна књижења (попис, амортизација основних средстава..) па је приказана процењена вредност нето добити Друштва. Остварена добит биће распоређена у складу са Законом о буџету Републике Србије за 2020. годину.

**Спроведене активности за унапређење процеса пословања**

Ранијих година уведен је систем Финансијског управљања и контроле, што је у многоме олакшало послове планирања и управљања, смањило ризике у пословању, увело лакшу контролу у свим процесима рада.

Модернизован је званични сајт друштва на ком се могу видети документа као и актуелне информације везане за заштићено подручје.

Урађен је Правилник о раду и на исти је добијена сагласност Владе тако да је примењив у пракси.

**Спроведене активности у области корпоративног управљања**

У свом пословању у 2020. години, Резерват Увац д.о.о. је пословало у складу са кодексом корпоративног управљања. Добро корпоративно управљање има вишеструки значај и води ка већој конкурентности друштва. Добра пракса корпоративног управљања повлачи за собом и реалне трошкове, трошкови додатног извештавања такође могу бити високи. Осим тога, успостављање система доброг корпоративног управљања изискује време руководиоца и чланова органа управљања. За већа друштва која располажу са више ресурса имплементација свега овог је много лакша. У кратком року Друштво неће увидети побољшање своје успешности услед боље праксе коришћења корпоративног управљања, док ће у дужем року побољшања која су тешко мерљива премашити трошкове. Пракса корпоративног управљања фокусира се на поштовање законских интереса свих учесника у корпоративним активностима. У свакодневним пословима усмереност је на спровођењу стратегије, формулисању и реализацији планова пословања, управљању људским ресурсима, управљању средствима, развијању маркетиншке стратегије. Корпоративно управљање се фокусира на структуру и процесе у предузећу ради обезбеђења непристрасности и одговорности у корпоративном понашању. Пракса у корпоративном управљању подразумева да поред оснивачког акта Друштво има и добровољни кодекс или смернице управљања. Кодекси и смернице могу да обухвате: краткорочне и дугорочне циљеве, однос између оснивача и одбора предузећа, кодекс корпоративног управљања, општа акта, број и структуру комисија, опште радне процедуре, питање јавности и транспарентности, функцију интерне контроле укључујући и управљање ризиком, политику и стандарде рачуноводства, објављивање извештаја, одговорност према носиоцима интереса.

Током 2020. године, због епидемије, Друштво је пословало у отежаним околностима. Старосна структура запослених чувара је негативно утицала на њихов учинак и активности на терену, што је довело до потребе за прековременим ангажовањем осталих запослених. Број посетилаца је био повећан, можда чак и већи него претходних година, а са повећањем броја људи у резервату, повећан је и број недозвољених активности (криволов,дивља градња, употреба глисера, летилица и сл).

Боља репутација и пословни имиџ друштва ће и у 2021. години бити један од циљева као и потпуно, благовремено и тачно објављивање свих битних информација (о финансијском стању, финансијским показатељима, структури друштва). Обезбеђивање усклађености са прописима који се односе на законска или уговорна права свих носилаца интереса, укључујући и запослене, с циљем остваривања задатака датих оснивачким актом као и обезбеђивање ефикасне контроле над финансијским и пословним активностима друштва, идентификовање правних послова и правних радњи са повезаним лицима и обезбеђивање њиховог закључивања само ако нису штетни за пословање друштва биће приоритетне активности и у овом периоду.

# ЦИЉЕВИ И ПЛАНИРАНЕ АКТИВНОСТИ ДРУШТВА ЗА 2021. ГОДИНУ

**Циљеви Друштва**

Како је Резерват „Увац“ д.о.о. Друштво чији је оснивач влада Републике Србије, основано како би управљало Специјалним резерватом природе „Увац“ и очувало његове стварне и природне вредности, пословна политика Друштва дефинисана је Уредбом о заштити Специјалног резервата природе ''Увац'' (исту је донела Влада Републике Србије).

За дефинисање пословне политике у 2021.години потребно је имати у виду расположиве ресурсе, као и постојећа ограничења, недостатке и проблеме, углавном наслеђене из претходног периода, како у Друштву, тако и у ужем и ширем пословном окружењу. Основни циљ при изради Програма је да исти буде у складу са циљевима и смерницама економске и фискалне политике Владе Републике Србије.

У 2021. години Друштво планира да спроведе активности које пристичу из Програма управљања Специјалног резервата природе „Увац“ за 2021. годину и других законских и интерних управљачких аката.

\*Основни циљеви Друштва у оквиру заштите, очувања, унапређења и одрживог коришћења заштићеног подручја Специјалног резервата природе „Увац“ су:

* очување и даље снажење популације белоглавог супа ;
* очување станишта и побољшање стања популација других значајних врста птица (сурог орла, змијара, белорепана, осичара, буљине, великог ронца, пузгавца, планинског детлића, прдавца, сивог сокола, крстокљуна, пупавца, кривокљуног спрудника, црвеноногог спрудника, великог вранца, барске шљуке, златног вивка, сиве грмуше…), дивљачи и другог животињског света (посебно срна, видри, вукова и медведа);
* поновно насељавање дивљих врста биљака и животиња које су нестале с подручја Специјалног резервата природе „Увац“, посебно представника птица грабљивица (црни лешинар, бела кања, орао брадан..);
* очување и повећање ихтиофауне уз јачање учешћа аутохтоних врста (младица и поточна пастрмка као и снажење њихових популационих карактеристика);
* очување разноврсности флоре, шумских, ливадских и осталих биљних заједница,
* побољшање структуре и квалитета шумских састојина, и сузбијање шумских штеточина (на првом месту поткорњака);
* очување геоморфолошких, хидролошких и спелеолошких одлика и феномена геонаслеђа;
* очување и побољшање стања природних чинилаца животне средине, посебно квалитета вода и земљишта, као и заштита од буке и обезбеђење адекватног управљања отпадом;
* очување лепоте и разноврсности предела, одржање и унапређење предеоних и амбијенталних обележја комплетног заштићеног подручја;
* одрживо коришћење природних ресурса: пољопривредног земљишта, шума, вода, минералних сировина...;
* обезбеђење услова за органску пољопривредну производњу;
* планско уређење простора, уз санацију последица досадашње „дивље“, односно бесправне изградње објеката;
* развој рекреације и туризма, првенствено екотуризма, строго на принципима одрживог развоја;
* уређење пећина за посећивање (првенствено Ледене пећине);
* проширивање знања о свим елементима природног и антропогеног комплекса заштићеног подручја, односно развој и даље унапређење образовања (када су ученици основних и средњих школа у питању, али и студенти) и развој и даље унапређење научноистраживачког рада, у сарадњи са научним установама, организацијама и институтима;
* стварање услова за бољи живот локалног становништва на територији Специјалног Резервата Природе ''Увац'' и ближе околине.

**Кључне активности потребне за достизање циљева у 2021. години**

 Приоритетне мере и активности на управљању природним и створеним вредностима у 2021. години су:

 -Чување;

 -Одржавање;

 -Обележавање заштићеног подручја;

 -Управљање природним ресурсима;

 -Научно истраживачки и образовни рад;

 -Планирање, изградња и уређење заштићеног подручја;

 -Промоција вредности заштићеног подручја;

 - Сарадња;

 - Посебни задаци

**Чување.** У служби надзора запослено је девет лица. Чуварску службу Специјалног резервата природе ''Увац'' обавља шест чувара заштићеног подручја, пет у сталном радном односу, један у радном односу на одређено време. Чуварски надзор организује и спроводи запослени управник рибарског подручја/руководилац чуварске службе. У овој служби запослена су и два рибочувара.

У Резерват Увац д.о.о. су запослена и следећа лица: један помоћни радник и четири радника запослена у администрацији, односно управи (в.д. директора, саветник за нормативно-правне послове, књиговођа и секретар).

Услед недовољног броја чувара управљач је принуђен да већ запослене чуваре ангажује и прековременим радом у време повећаног туристичког притиска на Заштићено подручје, а и за време мреста рибе.

Резерват Увац д.о.о. планира да у 2021. години запосли укупно четири нова лица. Запошљавање четири лица (једно лице би обављало послове управника резервата, два лица послове рибочувара и једно лице би обављало послове чувара природе).

Припадници чуварске службе поседују прописане униформе и средства за рад. У 2021. години Друштво планира набавку униформи за новозапослене рибочуваре и чувара природе. Стручно усавршавање запослених је такође један од важних задатака управљача. Друштво планира да у 2021. години, спроведе основну обуку чувара за рад са живим дивљим животињама, како би стекли практично искуство у руковању са дивљим животињама, а све у складу са датим смерницама за збрињавање и рехабилитацију строго заштићених и заштићених врста дивљих животиња.

У време трајања туристичке сезоне (мај-септембар, а по указаној потреби и дуже) планира се ангажовање три лица по уговору о привременим и повременим пословима. Иста би чистила подручје, уређивала пешачке и бициклистичке стазе, радила на улазним рампама, радила на наплати улазница у Специјални резерват природе „Увац“ и друге, сличне послове.

Резерват Увац д.о.о. годинама уназад успешно учествује на конкурсу Националне службе за запошљавање ''Јавни радови од интереса за Републику Србију''. Ангажована лица, чији одабир врши Национална служба за запошљавање (која покрива и трошкове ангажовања истих), раде махом на чишћењу и уређењу подручја, као и на уређењу пешачких и бициклистичких стаза. Са праксом учешћа на наведеном конкурсу, наставиће се и у 2021. години, наравно под условом да исти буде расписан.

У 2021. години, Резерват Увац д.о.о. ће предузети низ активности којим ће се обезбедити замена ванбродских мотора са унутрашњим сагоревањем са моторима на електро погон. Ова активност је и обавеза управљача која је у овим тешким временима наметнута од стране Завода за заштиту природе Србије решењем 03 број 0198-1033/2, а које је потврдило ресорно министарство другостепеним решењем број:353-03-01196/2020-10. За ову програмску активност неопходна су и значајна финансијска средства која управљач неће бити у могућности самостално да обезбеди већ ће планирати значајна средстава по основу субвенција. Потребно је набавити и монтирати шест пунктова, места за пуњење акумулатора, на различитим локалитетима, (три на Златарском језеру и три на Увачком (Сјеничком) језеру. За пунктове је потребно обезбедити прикључак за струју, а при том до истих је потребно довести струју у просечној дужинини од 800 метара од најближег далековода или обезбедити други сигуран извор енергије.

По завршетку туристичке сезоне, потребно је извршити одржавање туристичких пловила и њихову припрему за наредну сезону. У 2021. години планирају се фарбарски радови као и одржавање церадних платана.

Током 2021. године планира се одржавање већ постојећег видео надзора. Како су камере постављене на највишим тачкама кањона ради њихове веће функционалности и покривености подручја, то увек постоји могућност да услед електронског пражњења (удара грома) страда неки део рачунарске опреме неопходан за рад видео надзора.

Услед дотрајалости и потпуне амортизације два возила фијат панде и једне ладе ниве, а које су набављене као половни аутомобили, Резерват Увац д.о.о. планира њихову замену, зато се и у 2021. години планира набавка возила за потребе рада чуварске службе.

**Одржавање.** Одржавање подразумева редовне и текуће активности као и посебне радове и мере сакупљања и одвожења отпада са заштићеног подручја, одржавање уредности јавних објеката и површина чишћењем. Сав отпад се рециклира у рециклажном центру у Новој Вароши.

Материјални трошкови одржавања заштићеног подручја - регистрација возила и пловила, амортизација материјално-техничких средстава, ремонт кватромарана.

**Обележавање.** У оквиру задатака на обележавању Резервата, у 2021.години планира се:

Одржавање статусних табли и обнављање граничних ознака Специјалног резервата природе ''Увац'', као и Рибарског подручја Специјалног резервата природе ''Увац'';

Постављање табли упозорења, обавештења и забрана дуж уређених стаза као и на прилазним путевима у границама заштићеног подреучја, тј. на скретницама са магистралног пута Ужице - Нова Варош и на магистралном путу Сјеница - Ивањица.

**Управљање природним ресурсима.** Да би се успешно остварио циљ праћења и унапређења стања у Специјалном резервату природе „Увац“ основни задатак је заштита белоглавог супа и осталих некрофагих врста.

Једна од активности које је потребно спровести у оквиру овог задатка је континуирана прихрана белоглавих супова, и осталих некрофагих врста птица.

Наставак рада постојећег хранилишта ''Манастирина'' , које успешно ради од 1994. године. (Регистровано за пријем споредних производа животињског порекла Решењем Министарства пољопривреде и заштите животне средине – Управе за ветерину, број: 323-07-03062/2016-05, ветеринарски број: RS-45-018.).

Организовано сакупљање, превоз, прерада и уништавање отпадака животињског порекла и угинулих животиња (остаци лешина који не једу лешинари, кости, кожа, папци, рогови...), сходно одредбама чланова 117., 135. и 136. Закона о ветеринарству . Уговором о пословно – техничкој сарадњи Резерват Увац д.о.о. је овај посао поверио Ветеринарској установи ''Напредак'', из Ћуприје.

Одржавање у функцији хладњаче за дубинско замрзавање, у којој се привремено одлажу споредни производи животињског порекла треће категорије,намењени исхрани белоглавих супова али и других врста птица и животиња уопште, као и воћа и поврћа за хранилицу за медведе.

Заштита гнезда и младунаца обезбедиће се појачаним чуварским надзором у време гнежђења, излегања и полетања младунаца. Контрола успешности гнежђења белоглавог супа обавиће се три пута годишње пописивањем активних парова и гнезда, методом цензуса како би се утврдио њихов број и успешност гнежђења. Ову активност врши чуварска служба у склопу редовног надзора у присуству стручњака Завода за заштиту природе Србије.

У волијерама Резервата Увац је омогућен прихват птица којима је потребан опоравак до њиховог поновног враћања у природу. Волијере се користе и као безбедна клопка ради контроле одраслог дела популације у колонији и мониторинга птица.

Обележавање угрожених врста је законска обавеза управљача и обавеза према потписаним међународним конвенцијама које имају за циљ контролу промета угрожених врста. Резерват Увац

планира да подржи пројекат маркирања младунаца на гнезду како би се прикупиле информације о

преживљавању младунаца, имиграцији и емиграцији птица из популације.

У циљу очувања и унапређења стања популација других врста птица, копнене фауне и биљних врста,

превасходно шумских заједница, посебно оних са високим степеном угрожености у националном и

међународном оквиру или са истакнутом улогом у животним заједницама, у 2021. години планирају

се активности појачаног чуварског надзора које ће допринети заштити ових врста. Задаци и активности на заштити осталих врста птица, териофауне и флоре у 2021. години су, свакако мониторинг постојећих кућица за сове (кукумавка, уралска сова и мала шумска сова), истраживање диверзитета птица Специјалног резервата природе “Увац“ и успостављање ближе сарадње са Јавним

предузећем ''Србијашуме'', корисницима шума, на отклањању штетних последица које изазивају

шумске штеточине, превасходно поткорњак.

Неопходно је урадити анализу воде на Увачком језеру због угрожености и упитног квалитета исте. Отпадне воде Сјенице, отпадне воде из рудника угља Штаваљ, као и из многобројних млекара, кланица, изливају се у реке притоке и потом у језеро. Проблем је дугогодишњи и у решавање је потребно да се укључе сви нивои власти. Управљач је о истом разговарао и указивао годинама.

 **Научно истраживачки и образовни рад.** Научноистраживачки и образовни рад су примарне функције резервата. Научна функција ће се реализовати кроз неколико одговарајућих истраживачких пројеката, а функција образовања првенствено кроз посету и обилазак резервата у оквиру екскурзионих програма, школа у природи, семинара, радионица и сличних облика едукације.

Приоритетни задаци научно истраживачког и образовног рада у 2021. години обухватају:

- израда и реализација пројеката истраживања морфолошких, физиолошких, генетских,

 миграторних и свих других особина белоглавог супа,

- израда и реализација пројекта истраживања еколошких и других услова за реинтродукцију и

 реколонизацију лешинара и других некрофагих врста птица грабљивица (црни лешинар, бела

 кања, орао брадан...),

- наставак ихтиофаунистичких истраживања младице,

- мониторинг биљних врста и идентификацију њихових станишта,

- наставак мониторинга фауне водоземаца и гмизаваца,

- мониторинг слепих мишева у спелеолошким објектима заштићеног подручја.

**Планирање, изградња и уређење заштићеног подручја.** Резерват Увац д.о.о. ће и током 2021. године иницирати састанаке са представницима локалних самоуправа у Новој Вароши и Сјеници, како би се у што краћем року приступило изради Плана детаљне урбанистичке регулације за комплетно подручје Специјалног резервата природе ''Увац''.

 Током 2021. године, као што је то чинио и претходних 10-ак година, Резерват Увац д.о.о. планира предузимање низа активности на решавању проблема бесправне градње (сарадња са надлежним републичким и општинским грађевинским инспекцијама, подношење кривичних пријава, ''алармирање'' јавности путем штампаних и електронских медија...).

У 2021. години кључне активности на изградњи и уређењу грађевинског земљишта, као и инфраструктурног планирања и уређења су изградња додатне просторије за прихват других врста птица. Поред већ постојећих волијера намењених за прихват крупних птица грабљивица, првенствено белоглавог супа, потребно је уредити модерно прихватилиште које ће користити за потребе збрињавања свих птица пронађених на подручју југозападне Србије, као и других аутохтоних дивљих животиња, а којима је потребна помоћ.

За потребу преласка са употребе ванбродских мотора са унутрашњим сагоревањем на ванбродске моторе на електропогон потребно је извршити набавку и монтажу шест пунктова, места за пуњење акумулатора, на различитим локалитетима и то три на Златарском језеру и три на Увачком (Сјеничком) језеру. За ове пунктове потребно је обезбедити електричну енергију. Међутим, до појединих локалитета је немогуће довести електричну енергију и тако омогућити пуњење акумулатора, па је потребно обезбедити други, сигуран извор енергије набавком агрегата минималне снаге од 25 kw. Ово уређење пунктова за пуњење акумулатора ће се реализовати кроз три активности. Обезбеђивање прикључка за електричну енергију и довођење до локалитета брана Растоке; Набавку пуњача са по три извода на 12v, 24v и 48v; Набавка и монтажа бешумних агрегата од 25 kw који испуњавају еко стандарде.

Предузимање низа активности на коначном, трајном решавању проблема водоснадбевања Визиторског центра на Кокином Броду, обала Златарског језера. Ову активност планирамо да урадимо 2021.године како бисмо, коначно, уз потребне дозволе, почели користити објекат визиторског центра у складу са његовом наменом.

Поправка прилазних путева до хранилишта ''Манастирина'' и видиковца Велики врх (обод Увачког језера, кањона) и видиковца на Стеванетићима (обод Златарског језера,кањона) је такође једна од активности Друштва која се планира у 2021. години. Прилазни путеви до ових локалитета су земљани па се на појединим деловима скупља вода и формирају велике баре. Резерват Увац д.о.о. планира да пре почетка туристичке сезоне, изврши поправку путева до видиковаца.

План у 2021. години је и уређење обале за безбедно пристајање чамаца за јавни превоз путника на Увачком (Сјеничком) језеру, на локалитету Маркова Раван. Планирана је набавка и постављање понтонске пристани, која ће поседовати одговарајуће сертификате и еколошке стандарде за регистрацију при надлежној лучкој капетанији.

На локалитетима где највише долазе посетиоци тј. са којих крећу вожње чамцима по Увачком (Сјеничком језеру) тј. локалитети Растоке и Маркова раван, потребна је изградња мокрих чворова, односно тоалета. Како је број посетилаца у порасту и мери се хиљадама у току лета, а нарочито у овом делу зашићеног подручја, то је изградња мокрих чворова на локалитету Растоке неопходна и планира се за 2021. годину.

Поправка и обезбеђивање пешачке стазе Трупова коса - Равни крш и поправка и обезбеђивање пешачке стазе Оштра коса – Велики врх. Због велике жеље посетилаца да после вожње чамцем и обиласка Ледене пећине, пешице изађу на један од горепоменутих видиковаца долази до девастације стрмих делова стаза па је стога потребно исте обезбедити чврстим рукохватима, на појединим деловима поставити камени степеник и тако осигурати безбедност посетилаца. Због осцилације нивоа воде приступни део стазе са воде на локалитету Трупова коса је небезбедан и током 2021. године извршиће се уређење овог дела стазе.

**Промоција вредности заштићеног подручја.** Приказивање вредности и лепота Специјалног резервата природе ''Увац'' представља један од редовних активности управљача. У предстојећој години планирамо да знатно више урадимо на вези заштита и промоција природе, са једне стране, уметност и култура, са друге стране.

Медијско приказивање (дневне и недељне новине, часописи, магазини, радио, телевизија, интернет портали..) различитих активности, резултата и успеха на очувању и унапређењу стања заштићеног подручја, његовог коришћења, као и проблема и тешкоћа који прате заштиту;

* активно учешће на научним и стручним скуповима, семинарима и манифестацијама и организовање сличних садржаја на простору резервата Увац ;
* штампање проспеката, брошура, приручника, упутстава и других публикација;
* штампање материјала за посетиоце, пре свега улазница у СРП ''Увац'', као и дистрибуција дозвола за рекреативни риболов, штампање мапа резервата;
* интернет презентација.

 **Сарадња.** Главни задаци у 2021. години су наставак сарадње са локалним становништвом на територији постојећег резервата и територији где је Просторним планом предвиђено проширење резервата. Сваки скуп који се планира у затвореном простору биће прилагођен актуелним епидемиолошким мерама и упутствима.

У циљу сарадње, Резерват Увац д.о.о ће и током 2021. године организовати обавештавање локалног становништва о свим важним питањима за њихов живот и рад на подручју или у непосредној близини резервата, као што је то чинио и у свим претходним годинама од свог оснивања. Посебно ћемо им нагласити чињенице да предвиђени режим заштите неће угрозити било чије легалне и легитимне интересе и да ће сви од тога имати користи. Исто тако, неопходно је у том дијалогу указати да се очување и одрживи развој заштићеног природног добра не могу остварити без поштовања прописаних мера и промена у понашању и начину обављања делатности.

Задатак у 2021. години, а што је пракса свих претходних година од оснивања Резерват Увац д.о.о., је наставак сарадње са организацијама спортских и рекреативних риболоваца. Тачније, сарадња са корисницима суседних рибарских подручја, сарадња са ловачким удружењима, али и сарадња са свим другим невладим организацијама које се баве питањима заштите и унапређења животне средине, одрживог развоја, обновљивих извора енергије, сеоског туризма и слично.

Резерват Увац д.о.о. је спреман да пружи подршку, колико је то могуће, Заводу за заштиту природе Србије, Институту за биолошка истраживања ''Синиша Станковић'', другим стручним ''кућама'', на свим пословима и активностима везаним за међународну сарадњу. Резерват Увац д.о.о. нема капацитета да буде носилац великих међународних пројеката, али је спреман да пружи сву логистичку подршку, у виду чувара заштићеног подручја, возила, пловила и друге опреме којом управљач располаже.

Наставиће се сарадња са :

* ПД „Дринско-лимске хидроелектране”, ЈП „Србијашуме”, ЈП''Србијаводе'',
* туристичким организацијама Нове Вароши и Сјенице,
* шумским управама у Новој Вароши, Сјеници, Пријепољу и Ивањици,
* организацијама спортских и рекреативних риболоваца, односно са корисницима суседних рибарских подручја,
* националним и међународним планинарским и спелеолошким удружењима,
* ловачким удружењима,
* домаћим и међународним невладиним организацијама, донаторима које се баве тематиком везаном за заштиту животне средине, рурални развој,
* локалним становништвом које живи на простору или у близини Резервата Увац,
* школама, факултетима,научно-истраживачким организацијама,
* наравно, надлежним министарствима,
* другим заитересованим физичким и правним лицима.

Резерват Увац д.о.о. је члан Удружења заштићених подручја Србије и члан Националне асоцијације управљача туристичких спелеолошких објеката Србије.

**Посебни задаци.** Један од задатака у 2021. години је израда и штампање књиге ''Птице Увца и околине''. Резерват Увац д.о.о. је претходних неколико година, у сарадњи са бројним орнитолозима из разних организација и удружења радио на истраживању диверзитета птица Специјалног резервата природе ''Увац''. Пронађено је девет, за Увац нових врста птица. Овим је број врста бележених на Увцу ''нарастао'' на 195. Пре петнестак година од стране Завода за заштиту природе Србије рађена је Стручно-документациона основа за заштиту природног добра од изузетног значаја (тзв. Студија о заштити), и тада је евидентирано и унето у наведени докуменат укупно 104 врсте птица. Друштво планира да објави књигу ''Птице Увца и околине'', у којој би представили свих 195 врста, са посебним освртом на ретке и угрожене врсте.

Резерват Увац д.о.о. ће и у 2021. години, а у складу са епидемиолошком ситуацијом, на пригодан начин, предавањем које ћемо организовати за ученике основних и средњих школа, наставнике и професоре биологије и географије, али и грађанство, у визиторском центру на Кокином Bроду, обележити важне датуме за заштиту животне средине.

**Анализа тржишта, конкуренције**

Основна делатност Друштва је заштита, очување и унапређење природних вредности подручја Специјалног резервата природе „Увац“. Да би то постигло, Друштво користи одговарајуће материјалне, кадровске, организационе и управљачке ресурсе. Иако Друштво послује у окружењу где је конкуренција изразито јака (близина националног парка Тара, парк природе Шарган - Мокра Гора, парк природе Златибор), својим особеностима, препознатљивим природним вредностима (спелеолошки објекти, белоглави суп, језера), залагањем запослених из године у годину постаје препознатљиво и све успешније.

Заштићено природно добро спада у једну од најактуелнијих туристичких дестинација. Организација туризма у заштићеном подручју је веома комплексан задатак. То мора превасходно бити одрживи туризам. Зато ће напори и у 2021. години бити усмерени ка промовисању еко туризма. И даље је највише тражено организовање излета сплаварењем укључујући посету Леденој пећини и видиковцима са погледом на меандре али и шетња пешачким стазама, планинарење, вожња кајака, педловање, посматрање птица са видиковаца уз присуство чувара.

# Ризици у пословању, план управљања ризицима

Друштво као управљач Специјалним резерватом природе „Увац“, за основни задатак има зашититу и унапређење овог природног добра од изузетног значаја.У том смилу и назначајнији разматрани ризици, а који би се могли одразити на пословање Друштва се односе управо на могућности појаве акцидената који би угрозили природну и културну, а сходно томе и стратешки деловати у случају њиховог избијања.

Друштво има јако добро развијену теренску, али и административну праксу и свакодневно делује у смислу успостављања превентивних мера у случају избијања извесних акцидентичних ситуација, а осим тога и свесрдно ради на решавању проблема код свих евидентираних и потенцијлано могућих субјеката, како би спречили било коју појаву која би могла угрозити вредности Специјалног резервата природе „Увац“. Из перспективе ризика најприсутнији потенцијале ацидентичне "тачке" су:

* погони за прераду млека и произовдњу млечних произовда који се налазе на водотковима који чине или гравитирају водама Резервата. У сарадњи са надлежним локалним и националним службама. Друштво чини све да свако од појединачних проблема реши на законом прописан начин и у маниру добре пословне праксе,
* активности бесправне градње у Резервату су такође озбиљан потенцијлани ризик за нарушавање вредности Резервата због чега Друштво, осим законом руковођених мера, спроводи и тзв. превентивне, а пре свега у комуникацији са медијима вршећи тако едукативне активности како би се овакве радње у будућности у потпуности елиминисале,
* одлагање отпада од стране различитих субјеката је такође озбиљан ризик за нарушавање биодиверзитета, па тако и дугих активности које се у Резервату спроводе а од интереса су за ширу друштвену заједницу. У сарадњи са релевантним локалним службамаи јавним предузећима, Друштво даје пуну теренску, али и другу практичну подршку раду на реализацији донешеног Плана управљања отпадом за простор општине Нова Варош, Сјеница, Прибој и Пријепоље. Такође, Друштво разним активностима врши и едукативну функцију како би додатно мотивисало локалну и ширу заједницу да учествује и прдузме мере заштите природе, а у овом случају конкретно - да поштује начела добрих пракси у управљању комуналним и другим отпадом,
* обзиром да се већина прихода друштва односи на услуге везане за туризам и рекреативни риболов, један од највећих ризика по остваривање планираних прихода јесу метереолоше прилике у летњем периоду када је и највећи број посетилаца и риболоваца. Неповољне временске прилике значајно ће нам смањити планиране приходе.

Осим претходно наведених ризика, Друштво идентификује и извесне административно-финансијске ризике који би могли довести у питање пословање Друштва, а тако се и негативно одразити на праксу заштите Специјалног резервата природе „Увац". Како су један од најзначајних прихода

Друштва заправо субвенције са националног нивоа, Друштво идентификује финансисјку нестабилност на националном нивоу као потенцијални ризик, јер у случају изостанка трансфера по овом основу Друштво не би имало могућности за рад. Један од могућих и потецијалних ризика по пословање Друштва је и неликвидност других привредних субјеката са којима Резерват Увац д.о.о послује, те у узрочно последичној вези могу довести у питање и пословање овог привредног друштва у оној мери у којој привредна друштва сарадуђу и у ком обиму. Пословање у условима пандемије носи непредвиђене ризике на које, као и други актери у пословном свету, не можемо утицати.

Други значајни ризици по пословање Друштва нису идентификовани.





**Анализа остварених индикатора пословања**

Процес пословања предузећа одвија се у складу са постављеним циљевима а који су дефинисани одговарајућим планским документима у којима су садржани и натурални и финансијски показатељи пословања.

 Анализом индикатора пословања и упоређивањем одређених билансних позиција, може се закључити да Друштво остварује позитивну ликвидност, тј. финансијску стабилност. Упоређивањем показатеља из предходних година, може се извести закључак о развојном тренду Друштва. Добитак друштва пре опорезивања је у расту из године у годину.

Друштво је ликвидно тј. располаже са довољно средстава која могу покрити текуће обавезе. Економски циљ пословања Друштва је да из године у годину обезбеди што позитивнији резултат пословања тј. уз што рационалније трошкове оствари већу вредност прихода. Пратећи приходе и расходе уочено је постепено повећање економичности у раду, а повећањем економичности, повећава се и нето добит.

**4) ПЛАНИРАНИ ИЗВОРИ ПРИХОДА И ПОЗИЦИЈЕ РАСХОДА ПО НАМЕНАМА ЗА 2021. ГОДИНУ**

Основна активност Друштва усмерена је на заштиту, очување и унапређење стања заштићеног подручја. Утврђени услови и начин распореда и коришћења средстава за субвенционисање заштићених природних добара од националног интереса, која су одређена Законом о буџету Републике Србије за 2021. годину у Разделу 25- Министарства заштите животне средине, Глава 25.0, Програм 0405 -заштита природе и климатске промене, Функција 560- заштита животне средине некласификована на другом месту, Програмска активност 0002- Подстицаји за програме управљања заштићеним природним добрима од националног интереса, eкономска класификација 451- субвенције јавним нефинансијским предузећима и организацијама, из сопствених прихода, као и из других извора у складу са законом.

Друштво сваке године Министарству подноси захтев за доделу средства субвенција за заштићена природна добра од националног интереса. Из одобрених средстава Друштво суфинансира зараде запослених чувара природе, опремање чуварске службе средствима рада, материјално-техничке трошкове чувања и одржавања (амортизација, гориво...), као и одређене развојне активности усмерене у сврху заштите и развоја. Износ одобрених средстава није фиксно одређен, али је ипак најстабилнији извор прихода Друштва.

Други значајан извор прихода чине накнаде за коришћење заштићеног природног добра. Ове накнаде плаћају предузећа, привредна друштва и друга правна лица, предузетници и грађани, који користе погодности подручја Специјалног резервата природе „Увац“ или својом делатношћу, односно радњама, наносе штету природним вредностима заштићеног подручја. Износ ових средстава је одређен Актом о накнадама, прилично је стабилан приход Друштва.

Поред ових, Друштво приходе остварује обављањем следећих делатности:

-приходи од продаје дозвола за рекреативни риболов,

-приходи од продаје улазница,

-приходи од превоза туриста чамцима.

Приходи које Друштво остварује обављањем наведених делатности варирају од године до године, сходно општој економској ситацији и захтевима тржишта, као и од климатских прилика у летњем периоду када је потражња за овим услугама највећа.

Остали приходи нису предвидиви и чине их донације и средства од ''одштетног'' ценовника за прекршиоце у рибарству.

Приходи су планирани на основу постојећих цена тј. на основу важеће Одлуке о ценама.

Накнаде се обрачунавају на основу Одлуке о накнадама коју је донела Скупштина Друштва у складу са Законом о накнадама за коришћење јавних добара.

|  |  |  |
| --- | --- | --- |
| Р. бр. | **ВРСТА ПРОИЗВОДА И УСЛУГЕ** | **ЦЕНА****у динарима** |
| Децембар 2020. | План за 2021. |
| 1 | ДОЗВОЛА ЗА РЕКРЕАТИВНИ РИБОЛОВ ПРВЕ КАТ. | 5,000.00 | 5,000.00 |
| 2 | ДНЕВНА ДОЗВОЛА | 1,000.00 | 1,000.00 |
| 3 | ВИШЕДНЕВНА ДОЗВОЛА | 2,000.00 | 2,000.00 |
| 4 | ВОЖЊА ЧАМЦЕМ ДВА САТА | 7,000.00 | 7,000.00 |
| 5 | ВОЖЊА ЧАМЦЕМ ТРИ САТА | 10,000.00 | 10,000.00 |
| 6 | ВОЖЊА ЧАМЦЕМ ЧЕТИРИ САТА | 13,000.00 | 13,000.00 |
| 7 | ВОЖЊА ЧАМЦЕМ НАРЕДНИ САТИ | 3,000.00 | 3,000.00 |
| 8 | ВОЖЊА ПО ОСОБИ  | 1,000.00 | 1,000.00 |
| 9 | ВОЖЊА ПО ОСОБИ И ПЕЊАЊЕ НА ВИДИКОВАЦ | 1.400.00 | 1.400.00 |
| 10 | ПЕШАЧКА ТУРА ДВА САТА СА ВОДИЧЕМ | 2,000.00 | 2,000.00 |
| 11 | ПЕШАЧКА ТУРА НАРЕДНИ САТИ СА ВОДИЧЕМ | 500.00 | 500.00 |
| 12 | УЛАЗНИЦА ЗА ПОСЕТУ СРП УВАЦ | 100.00 | 100.00 |
| 13 | УЛАЗНИЦА У ЛЕДЕНУ ЧЕЋИНУ | 150.00 | 150.00 |

Свеукупно посматрано, Друштво не планира промене цена својих услуга у односу на претходну годину. Осим тога, цене су диктиране тржишним условима, јер све услуге на основу којих Резерват

Увац д.о.о. остварује приход из претежне и споредне делатности, су конкурентне на тржишту те тако неће трпети одступања у правцу повећања цена.

# Како је једна од основних делатности Друштва заштита и унапређење риболовних вода Специјалног резервата природе „Увац“, а тиме и један од основних прихода Друштва наплата дозвола за рекреативни риболов, важно је напоменути да утврђивање накнаде за издавање дозвола за рекреативни риболов није у надлежности Друштва. Сходно томе, у овом сегменту евентуалне промене цена и ако нису планиране овим актом, могу бити промењене у току 2021. године.

Цену осталих услуга одређује Резерват Увац д.о.о. Поскупљење ових услуга праћено је поскупљењем трошкова за њену реализацију (повећање стопе ПДВ-а, повећање цене горива).

Поред свега горе наведеног, Друштво конкурише за средства код домаћих и међународних институција и организација за реализацију наменских пројеката из области заштите и развоја. Ова средства нису предвидива и односе се на конкретне пројекте и активности (јавни радови – чишћење резервата, уређење простора – пешачке стазе, видиковци, набавка опреме, штампање промотивног материјала...).

Друштво планира да оствари сопствене приходе у износу од 28.835.000,00 динара на основу продаје дозвола за рекреативни риболов, улазница у Специјални Резерват Природе „Увац“ и прихода од превоза туриста чамцима. Током 2020. године Ледена пећина је била затворена за посетиоце, због епидемиолошких разлога. Друштво није приходовало од продаје улазница у пећину, тако нисмо планирали ову врсту прихода ни у 2021. години.

 Средства за 2021. и 2022. годину биће обезбеђена у оквиру лимита на разделу Министарства надлежног за послове заштите животне средине.

Расходи Друштва у 2021. години су рационализовани, сходно епидемиолошкој ситуацији изазваној вирусом COVID 19.













## Приходи из буџета Републике Србије

Најзначајнији извор финансирања Друштва су субвенције са нивоа Републике, односно из ресорног министарства. Друштво и у 2021. години планира та средства. Утврђени су услови и начин распореда и коришћења средстава за субвенционисање заштићених природних добара од националног интереса, која су одређена Законом о буџету Републике Србије за 2021. годину у Разделу 25- Министарства заштите животне средине, Глава 25.0, Програм 0405- заштита природе и климатске промене, Функција 560- заштита животне средине некласификована на другом месту, Програмска активност 0002- Подстицаји за програме управљања заштићеним природним добрима од националног интереса, Економска класификација 451- субвенције јавним нефинансијским предузећима и организацијама у износу од 264.800.000,00 динара.



Планирани износ субвенција је 24.640.000,00 динара и намењен је за:

-Бруто зараде чувара заштићеног подручја - 5.760.000,00 дин.;

-Бруто зарада стручног особља- 80.000,00 дин.;

-Средства за набавку униформи за новозапослене чуваре заштићеног подручја и рибочуваре - 50.000,00 дин.;

- Обука чувара за рад са живим дивљим животињама-100.000,00 дин.;

-Трошкови горива ( за возила, пловила, моторне тестере… ) -2.000.000,00 дин.;

-Набавка новог возила за потребе рада чуварске службе - 800.000,00 дин.;

-Организовано сакупљање, превоз, прерада и уништавање отпадака животињског порекла

и угинулих животиња - 400.000,00 дин.;

-Управљање отпадом тј. селектовање и одвожење-100.000,00 дин.;

-Контрола успешности гнежђења белоглавог супа - 50.000,00 дин.;

-Одржавање континуитета у маркирању лешинара и усвајања савремених метода - 200.000,00 дин.;

-Набавка ванбродских мотора на електропогон -6.000.0000,00 дин.;

-Добијање прикључка за електричну енергију и довођење до локалитета брана Растоке (због потребе преласка на ванбродске моторе на електропогон)- 3.000.000,00 дин.;

- Набавка пуњача са по три извода на 12v, 24v и 48v за потребе пуњења акумулатора за ванбродске моторе на електропогон- 700.000,00 дин.;

- Набавка и монтажа бешумних агрегата од 25 kw који испуњавају еко стандарде за потребе пуњења акумулатора за ванбродске моторе на електропогон-700.000,00 дин.;

- Одржавање статусних табли и обнављање граничних ознака-100.000,00 дин.;

- Постављање табли упозорења, обавештења и забрана- 50.000,00 дин.;

- Анализа воде у Увачком језеру у три сезоне на четири локалитета дуж целог воденог стуба-400.000,00 дин.;

- Наставак ихтиофаунистичких истраживања младице и обележавање микрочиповима- 100.000,00 дин.;

- Наставак мониторинга фауне водоземаца и гмизаваца-100.000,00 дин.;

- Израда регистра биљних врста у Специјалном Резервату Природе ''Увац''- 400.000,00 дин.;

- Мониторинг слепих мишева у спелеолошким објектима заштићеног подручја-100.000,00 дин.;

-Јачање капацитета за прихват тј. уређење модерног прихватилишта које ће користити за потребе збрињавања свих птица пронађених на подручју југозападне Србије, као и других аутохтоних дивљих животиња, а којима је потребна помоћ- 700.000,00 дин.;

- Водоснадбевање Визиторског центра на Кокином Броду – израда Пројекта каптаже изворишта на Мандића коси, каптажа истог и полагање црева - 300.000,00 дин.;

- Уређење обале за безбедно пристајање чамаца за јавни превоз путника на Увачком (Сјеничком) језеру, на локалитету Маркова Раван- 1.000.000,00 дин.;

- Изградња мокрог чвора на локалитету Растоке- 1.000.000,00 дин.;

- Штампање промотивног материјала (проспекти, брошуре, приручници, упутства...)-150.000,00 дин.;

- Израда и штампање књиге ''Птице Увца и околине''-300.000,00 дин..

**Трошкови запослених**

 Крајем 2020. године истекли су Уговори о привременим и повременим пословима за тројицу ангажованих лица. Такође, крајем марта месеца 2021. године , једном лицу истиче Уговор о раду на одређено време. У 2021. години Друштво планира запошљавање четири лица.

Током 2021. године Резерват Увац д.о.о. ће се обраћати Комисији за давање сагласности за ново запошљавање и додатно радно ангажовање код корисника јавних средстава, са захтевом за запошљавањем нових лица.

Слободна и упражњена радна места, као и додатно запошљавање лица планирана програмом пословања ће се попуњавати искључиво у складу са Законом о начину одређивања максималног броја запослених у јавном сектору, Законом о буџетском систему и Уредбом о поступку за прибављање сагласности за ново запошљавање и додатно радно ангажовање код корисника јавних средстава.

Трошкови који се односе на ангажовање лица по Уговору о делу и по Уговору о привременим и повременим пословима, планирани су у складу са потребама Друштва.

Једно лице биће ангажовано по Уговору о делу да пружи стручну помоћ при изради Редовног годишњег финансијског извештаја са пратећом документацијом. Даље, у 2021. години планира се коначна реализација пројекта водоснабдевања Визиторског центра на Кокином Броду па се за израду пројектно-техничке документације планира ангажовање једног лица.

У летњим месецима са повећањем броја туриста а тиме и обима посла, дошло је до потребе за ангажовањем додатне радне снаге ради обављања послова продаје улазница у Специјалном резервату природе “ Увац“, чишћење подручја и сл.

Уговором о привременим и повременим пословима ангажовала би се лица и у 2021. години која би пружала подршку чуварима, док би неке послове обављали самостално (чишћење).

У 2021. години, један запослени оствариће право на јубиларну награду и један запослени право на пензију. Средства за ову намену планирана су у складу са објављеним подацима за просечну месечну зараду без пореза и доприноса по запосленом у Републици Србији.

##

## 5) ПЛАНИРАНИ НАЧИН РАСПОДЕЛЕ ДОБИТИ

Како је приказано у табели Биланса успеха, Друштво планира остварити позитиван финансијски резултат за 2021. годину у износу од 2.405.000,00 динара. Исту ће након покрића пореза на добит Друштва, одлуком Скупштине, распоредити у складу са одредбама Закона о јавним предузећима и Закона о буџету РС за 2022. годину и уз сагласност оснивача - Владе РС.

Целокупна остварена нето добит Друштва за 2014. годину у износу од 4.090.000,00 динара усмерена је на повећање основног капитала Друштва.

Остварена нето добит за 2015. годину била је 278.000,00 динара, 50% остварене добити тј. 139.238,00 динара уплаћено је буџет Републике Србије a 50% у резетве у оквиру капитала Друштва.

Oстварена целокупна нето добит за 2016. годину у износу од 1.015.000,00 динара је уложена за куповину основних средстава.

Oстварена целокупна нето добит за 2017. годину била је 1.060.000,00 динара, 50% остварене добити тј. 530.000,00 динара уплаћено је буџет Републике Србије a 50% у резетве у оквиру капитала Друштва.

Oстварена целокупна нето добит за 2018. годину била је 944.764,00 динара, 50% остварене добити тј. 472.382,00 динара уплаћено је буџет Републике Србије a 50% у резетве у оквиру капитала Друштва.

Oстварена целокупна нето добит за 2019. годину била је 959.993,06 динара, 50% остварене добити тј. 479.996,53 динара уплаћено је буџет Републике Србије a 50% у резетве у оквиру капитала Друштва. Процењену добит од 2.373.000,00 динара за 2020. годину, Друштво планира да расподели у складу са одредбама Закона о јавним предузећима и Закона о буџету РС за 2021. годину и уз сагласност оснивача - Владе РС.

## 6)ПЛАН ЗАРАДА И ЗАПОШЉАВАЊА

##  Број запослених по секторима/организационим јединицама

Број систематизованих радних места је 14. За посао на радним местима чувара природе, рибочувара и помоћних радника постоји више извршилаца. Нека систематизована места су не попуњена, тако да један извршилац обавља послове за више радних места.



**Квалификациона, старосна и полна структура запослених, структура запослених према времену проведеном у радном односу, квалификациона и полна структура председника и чланова Скупштине**



**Динамика запошљавања**

Почетком 2021. године Друштво планира запошљавање четири лица и то: једног управника рибарског подручја, два рибочувара и једног чувара природе. Због обављања редовних активности тј. мањка чувара природе и рибочувара хитно је потребно попунити радна места. Запошљавање рибочувара је нужна ставка јер се морају испоштовати одредбе Закона о заштити и одрживом коришћењу рибљег фонда. У обавези смо да имамо минимум четири запослена рибочувара (тренутно имамо два рибочувара).

Крајем 2020. године истекли су Уговори о привремено повременим пословима за тројицу ангажованих лица. Средином 2020. године, једно лице, које је обављало послове чувара природе, раскинуло је Уговор о раду.

Током 2021. године планира се попуњавање овог упражњеног радног места.

Лице које је ангажовано на пословима помоћног радника, током 2021. године стиче право на пензију. Послат је захтев Историјском архиву Ужице и Фонду за пензијско инвалидско осигурање Београд о утврђивању укупног стажа осигурања. Након њиховог одговора знаћемо датум његовог одласка у пензију.

Пошто је пре ступања на снагу Закона о заштити и одрживом коришћењу рибљег фонда (''Службени гласник РС'', бр.128/14) ово лице обављало послове рибочувара, а ступањем на снагу горе поменутог закона, због неиспуњености услова (школске спреме), изгубило овлашћење рибочувара, то се по његовом одласку у пензију на упражњено радно место планира запослити рибочувар.

Резерват Увац д.о.о. планира да у 2021. години запосли поред већ горе наведена два лица још два лица (управник резервата и рибочувара заштићеног подручја).

Једном лицу, које је тренутно запослено на одређено време, истиче уговор у марту месецу.

За сва лица тражићемо сагласност за додатно радно ангажовање.

Слободна и упражњена радна места, као и додатно запошљавање лица планирано Програмом пословања ће се попуњавати искључиво у складу са Законом о начину одређивања максималног броја запослених у јавном сектору, Законом о буџетском систему и Уредбом о поступку за прибављање сагласности за ново запошљавање и додатно радно ангажовање код корисника јавних средстава.



**Планирана средства за зараде запослених и распон исплаћених и планираних зарада за запослене (без пословодства) и пословодство**

Влада Србије је донела одлуку о повећању минималне цене рада са 172,54 на 183,93 динара (нето) по часу. Одлуку је објавила у „Службеном гласнику РС“, број 116 од 16.09. 2020. године.

Средства за зараде запослених у Друштву за 2021. годину су обрачунате на основу минималне цене рада 159,40 динара (бруто) по радном часу. Обрачунат је минули рад 0,4% за навршену годину рада.





## Накнаде председнику и члановима Скупштине

Друштво има Скупштину коју је именовала Влада Републике Србије. Чине је три лица ( председник и два члана). Један члан Скупштине има статус запосленог а други незапосленог лица.



##  7) КРЕДИТНА ЗАДУЖЕНОСТ

Друштво није под кредитним обавезама и не планира задуживање у 2021.години, стога је табела кредитна задуженост (Прилог 12) празна.

**8) ПЛАНИРАНЕ НАБАВКЕ**

Због потребе преласка са употребе ванбродских мотора са унутрашњим сагоревањем на ванбродске моторе на електропогон, планирана је набавка и монтажа шест пунктова, места за пуњење акумулатора, на различитим локалитетима и то три на Златарском језеру и три на Увачком (Сјеничком) језеру. За ове пунктове приоритет је обезбедити електричну енергију.

Међутим, до појединих локалитета је немогуће довести електричну енергију и тако омогућити пуњење акумулатора, па је потребно обезбедити други, сигуран извор енергије набавком агрегата минималне снаге од 25 kw. Уређење пунктова за пуњење акумулатора би се реализовало кроз три активности: обезбеђивање прикључка за електричну енергију и довођење до локалитета брана Растоке, затим набавка пуњача са по три извода на 12v, 24v и 48v и на крају набавка и монтажа бешумних агрегата од 25 kw који испуњавају еко стандарде. Тако би се до краја 2021. године извршила замена постојећих ванбродских мотора са унутрашњим сагоревањем адекватним ванбродским електромоторима.

У 2021. години, Резерват Увац д.о.о. планира набавку једног, новог теренског возила за потребе рада чуварске службе. Набавка возила ће се спровести кроз јавну набавку.

За 2021. годину, планирана је набавка униформе за новозапослена лица чуварске службе.

Планирана су средства и за основну обуку чувара за рад са живим дивљим животињама, како би стекли практично искуство у руковању са дивљим животињама.

У волијерама резервата Увац омогућен је прихват птица којима је потребан опоравак до њиховог поновног враћања у природу. Волијере се користе и као безбедна клопка ради контроле одраслог дела популације белоглавог супа. У 2021. години, планира се уређење постојеће волијере и изградња додатних просторија. Јачањем капацитета, омогућиће се прихват и збрињавање свих врста птица пронађених на подручју југозападне Србије, као и других аутохтоних дивљих животиња, а којима је потребна помоћ.

И у 2021. години вршиће се контрола успешности гнежђења белоглавог супа, пописивањем активних парова и гнезда методом цензуса. Ова активност се планира и у 2021. години уз присуство стручњака Завода за заштиту природе Србије.

У циљу одржавања континуитета у маркирању лешинара и усвајања савремених метода праћења белоглавог супа, Резерват Увац планира и у 2021. години да подржи пројекат маркирања младунаца на гнезду како би се прикупиле информације о преживљавању младунаца, имиграцији и емиграцији птица из популације. Обележавање угрожених врста је законска обавеза управљача и обавеза према потписаним међународним конвенцијама које имају за циљ контролу промета угрожених врста.

Решавање проблема водоснадбевања Визиторског центра на Кокином Броду, изискује каптажу изворишта на Мандића коси. У 2021. години планирамо да урадимо Пројекат каптаже поменутог извора за који ћемо прибавити потребна водна акта.

У 2021. години планира се уређење обале за безбедно пристајање чамаца за јавни превоз путника на Увачком (Сјеничком) језеру на локалитету Маркова раван. Планирана је набавка и постављање понтонске пристани, која ће поседовати одговарајуће сертификате и еколошке стандарде за регистрацију при надлежној лучкој капетанији.

На локалитету Растоке, где највише долазе посетиоци тј. са којих крећу вожње чамцима по Увачком (Сјеничком) језеру потребна је изградња тоалета.

У 2021. години планиран је наставак ихтиофаунистичких истраживања младице и обележавање микрочиповима. Такође је планиран и мониторинг фауне водоземаца и гмизаваца.

Резерват Увац д.о.о. је у 2021. години планирао да изврши мониторинг биљних врста и идентификацију њихових станишта у сарадњи са Биолошким факултетом Универзитета у Београду, односно Институтом за ботанику и Ботаничком баштом Јевремовац.

За 2021. годину планира се мониторинг слепих мишева у спелеолошким објектима заштићеног подручја.

У 2021. години планирана је интезивнија сарадња са инспекцијама као и предузимање низа додатних активности на спречавању даљег загађивања водотокова, посебно Увачког језера. Планиран је и мониторинг квалитета вода у сарадњи са Агенцијом за заштиту животне средине, Институтом за водопривреду ''Јарослав Черни'' и Институтом за јавно здравље Србије ''Др. Милан Јовановић Батут''.

 У 2021. години планирано је постављање нових и замена дотрајалих едукативних табли, табли обавештење и упозорења.

У сврху промоције заштићеног природног добра планирано је штампање промотивног материјала (проспекти, брошуре, фасцикле, кесе, разгледнице са мотивима заштићеног добра и др.) и штампање књиге „Птице Увца и околине“.

И у 2021. години вршиће се организовано сакупљање, превоз, прерада и уништавање отпадака животињског порекла са хранилишта, као и сакупљање и одвожење отпада са заштићеног подручја и одржавање уредности јавних објеката и површина. Комплетан отпад ће се разврставати и рециклирати у рециклажном центру у Новој Вароши.

Стручно усавршавање запослених је такође један од важних задатака управљача. Према Смерницама за управљаче заштићених подручја за збрињавање и рехабилитацију строгозаштићених и заштићених врста дивљих животиња које је израдило Министарство заштите животне средине (Сектор за заштиту природе и климатске промене), у сарадњи са Заводом за заштиту природе Србије и Покрајинским заводом за заштиту природе, током 2021. године Друштво планира да спроведе основну обуку чувара за рад са живим дивљим животињама, како би стекли практично искуство у руковању са дивљим животињама.



##  9) ПЛАН ИНВЕСТИЦИЈА

Друштво у 2021.години, Програмом Пословања није планирао инвестициона улагања, стога је табела Извештај о инвестицијама (Прилог 14) празна.

 **10) СРЕДСТВА ЗА ПОСЕБНЕ НАМЕНЕ**

Средства за посебне намене (спонзорства, донације, хуманитарне активности) у 2021. години, нисмо планирали из разлога што је Друштво корисник средсава из буџета за финансирање текућег пословања.

Средства намењена за спортске активности, планирана су у нивоу предходних година и намењена су за спотрска удружења и савезе, а у сврху промовисања здравог начина живота и заштићеног подручја.

Средства за репрезентацију су планирана за дочек разних уважених делегација, представника институција, колега из других заштићених подручја, обележавање Дана лешинара и сл.

Средства рекламе и пропаганде се односе на трошкове штампања промо материјала, календара, брошура, разгледница, фасцикли, кеса са мотивима заштићеног подручја и сл.



Резерват Увац д.о.о.

\_\_\_\_\_\_\_\_\_\_\_\_\_\_\_\_\_\_\_\_\_\_

Бранко Бјелић

Председник Скупштине